laion/Wikipedia-Exotic huggingface dataset:
אנדרטת חטיבת כפיר

אנדרטת חטיבת כפיר נמצאת בעפולה מצפון לכביש 65 מול הפארק העירוני. חטיבת כפיר היא חטיבת חיל רגלים בצבא ההגנה לישראל. גדודי החטיבה נועדו לשרת בשטחי יהודה, שומרון ועזה, והם מאומנים בלחימה זעירה ולוחמה כנגד טרור בשטחים בנויים ומורכבים. החטיבה הוקמה בשנת 2005 על בסיס יחידות קיימות, במהלך שנות פעילותה של החטיבה נפלו חלל עשרות מלוחמיה. לאחר הקמת החטיבה, היא אומצה על ידי מועצת העיר עפולה, בראשות ראש העיר אבי אלקבץ, ביום 27.1.2010. כחלק ממהלך האימוץ, רשויות העיר החליטו להנציח את זכרם של חללי החטיבה באתר הנצחה בשטח של 30 דונם. חנוכת האנדרטה נערכה ב-7 בספטמבר 2010, ביזמת "עמותת חטיבת כפיר" שהוקמה על ידי אברהם בינמו, ובעזרת תורמים שונים ובתוכם עיריית עפולה. בטקס חנוכת האנדרטה נכחו כ-1,000 איש, בהם רא"ל במיל' משה יעלון, שהיה המשנה לראש הממשלה, רא"ל גבי אשכנזי, שהיה אז הרמטכ"ל, האלוף אבי מזרחי, שהיה אז מפקד פיקוד מרכז, אבי אלקבץ שהיה אז ראש העיר עפולה, אל"ם אורן אבמן, שהיה אז מפקד חטיבת כפיר, חברי כנסת ומשתתפים רבים נוספים. בנאומו במהלך הטקס, ציין ראש העיר עפולה אבי אלקבץ כי "אנדרטה זו באה לחקוק בליבנו לעד את 165 הנופלים בני חטיבת כפיר בכל מערכות ישראל. האנדרטה עומדת בטבורו של העמק היפה, על אחד הצירים המרכזיים בצפון, כדי שתהווה לבני הנוער הגדלים במקום הזה, סמל של גבורה ומודל לחיקוי לאהבת הארץ. צומת כפיר, המצוי על אם הדרך ואנדרטה זו, הנראית למרחוק, יזכירו לכל העוברים כאן בכל יום, שעה ורגע את נופלי החטיבה, שבמותם ציוו לנו את החיים". ישנה תוכנית להקים בעתיד באתר את "בית כפיר", שיכלול מוזיאון למורשת החטיבה ואמפיתיאטרון לטקסים. עוד בטרם הוקם האמפיתיאטרון מתקיימים בשטח הנרחב של האתר, מול האנדרטה, טקסי זיכרון לחללי החטיבה וכן התכנסויות שונות של לוחמי החטיבה כמו טקס הענקת כומתה וטקס החלפת מח"ט. מדי שנה, ביום העצמאות, נערכת בשטח תצוגה של כלי נשק, כלי שריון ואמצעי לחימה וקשר של צה"ל. האנדרטה מורכבת משני חלקים עליהם חקוקים שמות הנופלים. במרכז האנדרטה נמצא סמל מוגדל של החטיבה: זוג כנפיים וביניהם - חרב. על חלקה הימני נכתב: הישאג אריה ביער וטרף אין לו? היתן כפיר קולו ממענתו בלתי אם לכד? (עמוס, ג', א') על החלק השמאלי כתוב פסוק מקינת דוד: מנשרים קלו, מאריות גברו (שמואל ב', א', כ"ג). על החלק הימני נמצאים סמלי הגדודים המרכיבים את החטיבה, לצד יחידות שהחטיבה מנציחה: גדוד נחשון, גדוד שמשון, סיירת חרוב, גדוד דוכיפת, גדוד לביא, גדוד נצח יהודה,ויחידת שמשון. מדיה וקבצים בנושא אנדרטת חטיבת כפיר בוויקישיתוף האנדרטה באתר יזכור
חזי משיטה

יחזקאל (חזי) משיטה הוא קצין צה"ל בדימוס, בדרגת תת-אלוף, שכיהן כראש מספן המודיעין בחיל הים הישראלי. בשנים 2017 עד 2021 עמד בראש האגף לשיקום נכים במשרד הביטחון. משיטה גדל בקריות. עם גיוסו לצה"ל השלים קורס חובלים והוסמך כקצין מכונות. בהמשך עבר לשמש כקצין שיט. הוא שירת כמפקד הסטי"ל אח"י ניצחון, ופיקד על אח"י קשת במבצע דרך נץ. מילא מספר תפקידי פיקוד בחיל ובהם נספח חיל הים בארצות הברית. בשנים 1997–1999 שימש כמפקד שייטת 3. בהמשך שימש כראש מספן המודיעין, בין היתר במבצע תיבת נוח. לאחר פרישתו מצה"ל שימש בשנים 2004–2007 כמנכ"ל עמותת "אור ירוק". בשנת 2008 מונה לעמוד בראש המטה שפעל למען שחרור החייל גלעד שליט בשנת 2009 פרש מתפקידו זה. לאחר מכן מונה לראש מִנְהֶלֶת המעבר של צה"ל לנגב במשרד הביטחון. מדיה וקבצים בנושא חזי משיטה בוויקישיתוף אריאל שמידברג, אודיסיאה באלג'יריה, באתר ישראל היום, 28 באפריל 2009. אמיר אורן, הזקן והים, באתר הארץ, 10 בינואר 2002. חנן גרינברג, חשיפה: כך השתלטה השייטת על ספינת הנשק "קארין איי", באתר nrg‏, 13 בינואר 2012. אלי לוי ואמיר בוחבוט, חזי משיטה מונה לעמוד בראש המטה למען גלעד, באתר nrg‏, 14 בדצמבר 2008. יובל אזולאי, ‏ראש מעבר צה"ל לנגב: ב"ש תהיה עמק הסיליקון של ישראל, באתר גלובס, 1 בדצמבר 2010. אמיר אורן, הזקן והים, באתר הארץ, 10 בינואר 2002. אריאל שמידברג, אודיסיאה באלג'יריה, באתר ישראל היום, 28 באפריל 2009. עמוס גלבוע, מבצע העשור, באתר nrg‏, 2 בינואר 2012. אמיר אורן, הזקן והים, באתר הארץ, 10 בינואר 2002. אלי לוי ואמיר בוחבוט, חזי משיטה מונה לעמוד בראש המטה למען גלעד, באתר nrg‏, 14 בדצמבר 2008. אחיה ראב"ד, חזי משיטה פורש ממטה שליט: היתה נפילה גדולה, באתר ynet, 1 ביולי 2009 יובל אזולאי, ‏ראש מעבר צה"ל לנגב: ב"ש תהיה עמק הסיליקון של ישראל, באתר גלובס, 1 בדצמבר 2010.
סן חואן דל סור

סן חואן דל סור (בספרדית: San Juan del Sur) היא עיירת חוף במחוז ריבס בדרום ניקרגואה, לא הרחק מהגבול עם קוסטה ריקה. סן חואן דל סור ידועה בזכות החופים היפים שבה, אתרי הגלישה והצלילה (נחשבת כאחד היעדים היותר מוכרים באזור) בקרב צעירים המגיעים לאזור ואתרי הנופש מלבד בקרב תיירים מבחוץ, גם בקרב תושבי המדינה עצמה. עיקר עיסוקם של תושבי האזור הוא דיג, צלילה ואירוח התיירים המגיעים. מדיה וקבצים בנושא סן חואן דל סור בוויקישיתוף על סן חואן דל סור, באתר גרינגו עינת מלצר, ‏סן חואן דל סור - אנשי האורז והשעועית, באתר GoTravel
פיפס

האם התכוונתם ל... האי פיפס – אי תעתוע שסברו שנמצא באזור איי פוקלנד ספריית פיפס – ספרייה באוניברסיטת קיימברידג' סמיואל פיפס – איש הצי וחבר הפרלמנט הבריטי פייפס
עטרת צבי

עטרת צבי הוא שמם של ספרים רבים. מקור השם מנבואת ישעיהו (כח, ה): "ביום ההוא יהיה ה' צבאות לעטרת צבי". האם התכוונתם ל... "עטרת צבי" - ספרו של הרב צבי כץ (נדפס 1646) על שולחן ערוך, אורח חיים שו"ת "עטרת צבי" - ספרו של הרב צבי הירש בן נפתלי מהלברשטט "עטרת צבי" - ספרו של הרב צבי הירש בן עזריאל מווילנה, על שולחן ערוך חושן משפט "עטרת צבי" - פירוש על ספר הזהר, מאת הרב צבי הירש מזידיטשוב "עטרת צבי" - מחקרים על יסודות התורה שבעל פה, מאת הרב צבי הירש חיות "עטרת צבי" - ספרו של אליעזר לנדסהוט על הרב צבי הירש לוין, רבה של ברלין "עטרת צבי" - ספרו של הרב צבי לאס "עטרת צבי" - ספרו של הרב צבי הירש מורגנשטרן מלוקוב "עטרת צבי" - ספר על הסופר צבי ווֹיְסְלַבְסקי, והגותו "עטרת צבי" - ספרו של הרב צבי דרבקין " עטרת צבי "- ספרו של הרב אליעזר צבי הירש חרל"פ
ז'וזף מיניירה

ז'וזף מיניירה (בצרפתית: Joseph Migneret; ‏1888 – 1949), חסיד אומות העולם מצרפת. מיניירה היה מורה בבית הספר היסודי הוספיטלייה סן ז'רבה (צר') בפריס משנת 1920, ומנהל בית הספר משנת 1937. בית הספר שכן באזור שנודע בתור הרובע היהודי, ה"פלעצל" (Pletzl), מקום משכנם של מהגרים יהודים ממזרח אירופה. החל בקיץ 1942, בתקופת גירוש היהודים מפריז, גורשו רבים מתושבי האזור היהודים לאושוויץ ורובם המוחלט נרצחו. ביניהם היו 165 מתלמידי בית הספר הוספיטלייה סן ז'רבה. הילדים הופרדו מהוריהם, רוכזו במחנות ריכוז באזור פריז, בעיקר במחנה הריכוז דראנסי ומשם נשלחו לאושוויץ. בעקבות גירוש הילדים היהודים, התרוקן בית הספר מתלמידיו והוא חדל לפעול. הורים לילדים שלמדו בבית הספר, וצעירים שהיו בוגרי בית הספר, פנו לז'וזף מיניירה בבקשת עזרה. מיניירה החל לפעול במחתרת שסיפקה ליהודים מסמכים מזויפים וסייעה להם לברוח ולהתחבא. בין היתר הסתיר בני משפחה אחת בביתו. בשנת 1990 הוכר ז'וזף מיניירה על ידי יד ושם בתור חסיד אומות העולם. בשטח הרובע הרביעי של פריז הוקם לזכרו גן ציבורי. על ז'וזף מיניירה באתר יד ושם ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ז'וזף מיניירה".
סין (קרואטיה)

סין (בקרואטית: Sinj; באיטלקית: Signo) היא עיר במחוז ספליט-דלמטיה שבקרואטיה. העיר ממוקמת 33 קילומטרים צפונית-מזרחית מהעיר ספליט ו-20 קילומטרים מהגבול עם בוסניה והרצגובינה, בגובה 326 מטרים מעל פני הים. אוכלוסיית העיר מנתה 24,826 בשנת 2011. העיר הוקמה בזמן שלטון העות'מאנים בקרואטיה בשנת 1524, שלטון שנמשך עד 1686, התפתחותה הייתה סביב מבצר עתיק שהוקם על ידי העות'מאנים מהמאה ה-16 עד סוף המאה ה-17. כשנכבשה על ידי הוונציאנים, המנזר הפרנציסקני ו"כנסיית גוספא סינסקה" בעיר, הפכו למקום של עלייה לרגל. בשנת 1715 גורש העות'מאני האחרון מהעיר. לאחר קונגרס וינה בשנת 1815 עד 1918, העיירה הייתה חלק מהמונרכיה האוסטרית (הצד האוסטרי לאחר הפשרה של 1867) בדלמטיה. שמה האיטלקי של העיר (סיןו-Signo) היה בשימוש שנת 1867. בעיר פועלת "הגימנסיה הפרנציסקנית לדקדוק", שהוקמה בשנת 1838 והיא מהראשונים המלמדים דקדוק בקרואטיה. מאז שנת 1715 מתקיים בעיר בכל יום ראשון הראשון של חודש אוגוסט, פסטיבל "סינסקה אלקה" המושך אליו מבקרים רבים. הלהקה המקומית "קלאפה סין" (שהוקמה בשנת 1982) היא מהוותיקות בקרואטיה ומתאפיינת בשירה הדלמטית המקורית. הלהקה הופיעה במדינות רבות בשלוש יבשות. אירופה, אמריקה ואפריקה. בענף הכדורסל מייצגת את העיר קבוצת אלקר סין, שהעפילה בשנת 1984 עד לגמר הגביע היוגוסלבי וכיום המתמודדת בליגה הבכירה בקרואטיה. בענף הכדורגל הקבוצה הבכירה היא יונאק סין, המתמודדת בליגה השלישית. כמו כן פועלים בעיר מועדונים בענפי הרוגבי, האיגרוף ועוד. איטליה מונטמרציאנו, איטליה איטליה סנספולקרו, איטליה קרואטיה ברבן, קרואטיה קרואטיה ג'קובו, קרואטיה קרואטיה ווקובר, קרואטיה קרואטיה שיבניק, קרואטיה קרואטיה טרוגיר, קרואטיה בוסניה והרצגובינה פרוזור, בוסניה והרצגובינה מדיה וקבצים בנושא סין בוויקישיתוף אתר האינטרנט הרשמי של סין אתר המספק סיור וירטואלי בעיר תמונות מהעיר מוזיאון "סטינסקה קראינה" האזורי מראה כללי סמלי הגימנסיה לדיקדוק פסטיבל "סינסקה אלקה"
חובילס

חוּבִילֶס (בספרדית: Juviles) הוא כפר ורשות מקומית (ספ') במרכז הקומרקה (אנ') אלפוחרה גרנדינה (Alpujarra Granadina) במחוז גרנדה (אנ'), בקהילה האוטונומית של אנדלוסיה שבדרום ספרד. העיירה נמצאת במרחק 114 קילומטרים מבירת המחוז, גרנדה, בתחום השיפוט של אורחיבה (Órgiva). הכפר הוא חלק מהאזור ההיסטורי של אלפוחרה, ונמצא בתוך הפארק הלאומי סיירה נבדה. בשנת 2013 התגוררו בו כ-135 תושבים. הכפר הוא השני בקוטנו בלאס אלפוחרה. מקור הפרנסה העיקרי של התושבים הוא מתיירות כפרית. במהלך הכיבוש-מחדש הנוצרי של גרנדה (1492), הורה פרננדו השני, מלך אראגון להרוס את הכפר מחשש שישמש מחסה למורדים. הכפר יושב מחדש, ובמאה ה-16 מילא תפקיד מרכזי במהלך מרד המוריסקים. לאחר דיכוי המרד, גורשה אוכלוסיית הכפר המוריסקית, והוא יושב בתושבים נוצרים. בחובילס מתרחש חלק מרכזי מעלילת ספרו של אילדפונסו פלקונס, הרומן ההיסטורי "היד של פאטימה", העוסק במרד המוריסקים (תחילת העלילה היא בכפר אוחיחר נמצא בקרבת מקום). כהוקרה, נקרא בשנת 2010 רחוב בכפר על שמו. מדיה וקבצים בנושא חובילס בוויקישיתוף אתר האינטרנט הרשמי של חובילס מחבר "היד של פאטימה" השתתף בטקס קריאת רחוב על שמו, באתר העיתון הספרדי "אידיאל". (בספרדית).
חנה מוניץ

חנה מוּניץ (נולדה ב-1946) הייתה מנכ"לית האופרה הישראלית בין השנים 1995–2016. מוניץ נולדה ב-1946 בגרמניה. היא למדה באוניברסיטת תל אביב בחוגים לפילוסופיה, תיאטרון ומשפטים. מוניץ הצטרפה לתיאטרון "במת השחקנים" ב-1968 ושנתיים לאחר מכן לתיאטראות הבימה, צוותא ותיאטרון אורנה פורת לילדים ולנוער. בשנת 1977 הצטרפה לתיאטרון הקאמרי ושם עבדה כמנהלת שיווק, פרסום, יחסי ציבור ופרויקטים מיוחדים. אחד מהפרויקטים היה הקמת האופרה הישראלית החדשה במסגרת התיאטרון. לאחר הקמתה בשנת 1985, מילאה בה מספר תפקידים ביניהם סמנכ"לית. בשנת 1995 מונתה לתפקיד מנכ"לית. לפני כניסתה לתפקידה לא הכירה את התחום האופראי. במהלך כהונתה הופקדה גם על פעילויות לא-אופראיות שהתקיימו במשכן לאמנויות הבמה, בעיקר קונצרטים ווקאליים ואינסטרומנטליים. משנת 2011 יזמה את "פסטיבל האופרה למרגלות המצדה". היא פרשה מתפקידה ב-2016 מיוזמתה. מוניץ נשואה ואם לשני ילדים. 2006 - אות אשת העיר תל אביב בתחום אמנות הבימה. 2011 - עיטור האבירות האיטלקי, "קומנדטורה" ("אביר המפקד"), מטעם המסדר האיטלקי למצוינות. עומר שומרוני, ‏"אין לרמת ההכנסות שלנו אח ורע באירופה", באתר גלובס, 5 בנובמבר 2008 אייל מלובן, עכבר העיר אונליין, "אין שיקולי רייטינג. האופרה לא תהיה מה שהיא לא", באתר הארץ, 11 במאי 2011, 11 במאי 2011 "שלוש עשרה נשים יקבלו את אות "אשת העיר" מעיריית ת"א", אתר הבמה, 27 בפברואר 2006 ציפי שוחט, עיטור כבוד מנשיא איטליה למנכ"לית האופרה הישראלית חנה מוניץ, באתר הארץ, 29 במרץ 2011
קריסטין צ'נוות'

קריסטין צ'נוות' (באנגלית: Kristin Chenoweth; נולדה ב-24 ביולי 1968) היא שחקנית, מדבבת וזמרת אמריקאית. זכתה בפרס טוני לשנת 1999 על משחקה במחזמר "You're a Good Man, Charlie Brown" (אנ') בברודוויי והייתה מועמדת לטוני נוסף, על תפקידה כ"גלינדה", המכשפה הטובה מהדרום, במחזמר "מרשעת", ב-2003. בנוסף, שיחקה במספר סדרות טלוויזיה, כגון "הבית הלבן". על תפקידה בסדרה "החיים על פי נד" זכתה צ'נוות' ב-2009 בפרס אמי לשחקנית משנה. נולדה ב-24 ביולי 1968, בברוקן ארו שבאוקלהומה, בשם "Kristi Dawn Chenoweth". בצעירותה שרה גוספל ולמדה אופרה ולאחר מכן החלה לשחק במחזות זמר. ב-1997 שיחקה בהצגת הבכורה שלה בברודוויי - Steel Pier(אנ'). ב-2001 עלתה לשידור סדרת טלוויזיה של קריסטין הנושאת את שמה הפרטי. התארחה בסדרות רבות, בהן רחוב סומסום ו-Glee, שהביא למועמדותה לפרס אמי בשנים 2010 ו-2011. הופיעה כדמות במספר סרטים: סמנתה(אנ') (2005), הפנתר הוורוד (2006), משפחה על גלגלים(אנ') (2006), לפגוע ולברוח(אנ') (2012). כמו כן הופיעה בסרטי טלוויזיה. ב-2012 כיכבה בסדרה "ביצ'יות מבית טוב"(אנ'). באוקטובר 2023, צ'נוות', יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. דיבבה דמויות בסרטי הילדים: ריו 2 (גבי), וסרטי פיות דיסני: "טינקרבל", "טינקרבל והאוצר האבוד" ו"טינקרבל והסוד הקסום" (רוזטה). כזמרת הוציאה שבעה אלבומים: 2001: Let Yourself Go 2005: As I Am 2008: A Lovely Way to Spend Christmas 2011: Some Lessons Learned 2014: Coming Home 2016: The Art of Elegance 2019: For the Girls הוצאות אחרות: 2019: Angels Among Us ב-2009 הוציאה ספר זיכרונות - "A Little Bit Wicked: Life, Love, and Faith in Stages". אתר האינטרנט הרשמי של קריסטין צ'נוות' קריסטין צ'נוות', ברשת החברתית פייסבוק קריסטין צ'נוות', ברשת החברתית אקס (טוויטר) קריסטין צ'נוות', ברשת החברתית אינסטגרם קריסטין צ'נוות', ברשת החברתית טיקטוק קריסטין צ'נוות', סרטונים בערוץ היוטיוב קריסטין צ'נוות', במסד הנתונים הקולנועיים IMDb (באנגלית) קריסטין צ'נוות', באתר AllMovie (באנגלית) קריסטין צ'נוות', במסד הנתונים הקולנועיים KinoPoisk (ברוסית) קריסטין צ'נוות', באתר אפל מיוזיק (באנגלית) קריסטין צ'נוות', באתר ספוטיפיי קריסטין צ'נוות', באתר Last.fm (באנגלית) קריסטין צ'נוות', באתר AllMusic (באנגלית) קריסטין צ'נוות', באתר MusicBrainz (באנגלית) קריסטין צ'נוות', באתר דיזר קריסטין צ'נוות', באתר Yandex.Music (ברוסית) קריסטין צ'נוות', באתר Discogs (באנגלית) קריסטין צ'נוות', באתר Songkick (באנגלית) קריסטין צ'נוות', באתר בילבורד (באנגלית) קריסטין צ'נוות' במסד הנתונים IBDB (באנגלית) קריסטין צ'נוות', באתר "סרטים" Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
חצי חצי

חצי חצי הוא סרט קומי ישראלי שביים בועז דוידזון, בהשתתפות זאב ברלינסקי, יוסי פולק, אסי דיין, נסים עזיקרי, דורי בן זאב, דוד ברוך, נחום בוכמן, צבי שיסל, שמואל וולף, עליזה יצחקי ורחל לוי. הסרט יצא לאקרנים בשנת 1971, והוא נמנה עם ז'אנר "סרט בורקס" ומכר 173,000 כרטיסים בישראל. עלילת הסרט נפתחת במותו של ליאו לוי, בעל מאפיה בשותפות עם גרוסמן (זאב ברלינסקי), חברו הטוב. בטרם מותו, ליאו היה קונה יחד עם גרוסמן כל שבוע כרטיס הגרלה של מפעל הפיס ומחלקו, חצי לו וחצי לגרוסמן. לאחר ההלוויה, פותח גרוסמן את העיתון ומגלה שהכרטיס שקנה באותו שבוע יחד עם ליאו זכה בהגרלה של 100.000 לירות. תחילה הוא מתכוון להודיע לבתו של ליאו, אבל אשתו משכנעת אותו לא לספר דבר, להתגנב לדירתו הריקה של ליאו ולגנוב את חצי הכרטיס. אך בינתיים הספיקה כבר בתו של ליאו להשכיר את דירתו לשני גנגסטרים חובבים שמצאו את חצי הכרטיס. בינתיים המאפייה האוטומטית המתחרה מאיימת לחסל סופית את מאפייתו הידנית של גרוסמן. שני הגנגסטרים (דוד ברוך ואסי דיין), שבידיהם חצי הכרטיס, הולכים לחפש את גרוסמן, שבידו החצי השני, כדי לקחת את הפרס. השניים מגיעים אל ביתו ונתקלים באחיינו עזרא (יוסי פולק), וקובעים איתו ללכת בבוקר אל בית מפעל הפיס ולקחת את הפרס. לאחר איומיהם של אנשי המאפייה האוטומטית ("הדרעק'ס"), מחליט גרוסמן ללמד אותם לקח ויחד עם חתנו של לוי (נסים עזיקרי) פורץ למאפייה ומכה את שני בניו האופים (צבי שיסל ודורי בן זאב) של בעל המאפייה. עוד באותו הערב נכנס חתנו של לוי אל ביתם של הגנגסטרים ומצליח לגנוב את חצי הכרטיס. למחרת בבוקר, מגיע חתנו של לוי אל המאפייה של גרוסמן כשבידו חצי הכרטיס ומראה זאת לגרוסמן שלא מצליח למצוא את החצי שלו, מפני שאחיינו גנב אותו אמש כדי ללכת עם שני הגנגסטרים אל מפעל הפיס, וכשאלה גם כן מגיעים אל המאפייה ולא מוצאים את הכרטיס, תגרה מתפתחת במקום ואליה מצטרפים גם "הדרעק'ס" מהמאפייה האוטומטית שבאים לנקום על ה"טיפול" שקיבלו מגרוסמן בליל אמש. תוך כדי התיגרה מצליח הגנגסטר לקחת את שני חצאי הכרטיס, ומחביא אותם בתוך הבצק הטרי של הלחם, לפני הכניסה לתנור ותוך כדי חטיפת מכות של קמח ובצק הוא מצליח להוציא ככר לחם מן התנור ובורח. כאשר שמים לב לכך שאר האנשים הם פותחים במרדף אחריו ברחובות העיר. בסופו של דבר, מצליח הגנגסטר להגיע אל בית מפעל הפיס, אבל כאשר הוא בוצע את הלחם, נוכח לראות שחצי הכרטיס לא שם. באותו הרגע מגיעים שאר האנשים ומתחילים לריב על הכרטיס. ואז לפתע, מגיע עזרא אחייניו של גרוסמן עם כיכר הלחם שבתוכו נמצא הכרטיס וקורא "לחם זה לא צנון", מביא את הכרטיס לגרוסמן, חתנו ובתו של לוי, והם זוכים בפרס הגדול. פסקול הסרט כולל מספר שירים שמבוצעים על ידי אריק איינשטיין ("ליאו הטוב" ו"לא על החצי לבדו") ואסי דיין ("אל תגיד מילה"). "חצי חצי", במסד הנתונים הקולנועיים IMDb (באנגלית) "חצי חצי", באתר ספר הקולנוע הישראלי "חצי חצי", באתר אידיבי "חצי חצי", במסד הנתונים הקולנועיים KinoPoisk (ברוסית) חצי חצי, במיזם "אישים" לתיעוד היצירה הישראלית הסרט באתר "בורקיטוס" Frank Bren, Amy Kronish. World cinema: Israël. Flicks Books, 1996. עמ' 211.
כדורית אדומה

כדורית אדומה (שם מדעי: Steatoda paykulliana) היא מין של עכביש ממשפחת הכדורניים. הסוג כדורית מונה 122 מינים, מהם 11 נפוצים בישראל. למין תפוצה בכל ארצות אגן הים התיכון, דרום אירופה ומערב אסיה. בישראל המין נפוץ בבתי גידול חוליים (מדיונות מישור החוף ועד ספר המדבר) וים תיכוניים (חורשות, עשבים), וכן באזורי מגורים, מדשאות, גנים ציבוריים ושטחים חקלאיים. גודלה של נקבת הכדורית האדומה הוא בין 0.8 ל-1.3 ס"מ, והיא מאופיינת בשני פסים אדומים (אורכי ורוחבי) לא חופפים (כפי שניתן לראות בתמונות). בפרט בוגר צבעם של פסים אלו הוא אדום ואילו בפרט צעיר – צהוב-כתום. הזכר קטן בהרבה מהנקבה (כחצי מגודלה) ופחות מרשים ממנה. רבים מתבלבלים בין הכדורית האדומה לבין המין אלמנה שחורה. אף על פי ששני המינים משתייכים לאותה משפחה ומצויים באותם בתי גידול יש ביניהם הבדלים בגודל ובמאפיינים פיזיולוגיים והתנהגותיים נוספים. נוסף על כך, הכדורית האדומה הרבה פחות מסוכנת מהאלמנה השחורה: הארס הנוירוטוקסי שלה כמעט לא מזיק לאדם והשפעותיו דומות לעקיצת צרעה (נפיחות, אדמומיות וכאב באזור הנשוך). הכדורית היא מין טורף הניזון בעיקר מחרקים ופרוקי-רגליים אחרים הנעים על הקרקע. לעיתים עשוי העכביש גם לנסות לטרוף לטאות קטנות. בכל הנוגע לרבייה, הזכרים לרוב מתים זמן קצר לאחר ההזדווגות, הנקבה אחראית לטוויית ושמירת פקעות הביצים (כ-200 ביצים בפקעת) ולטיפול באבקועים הצעירים בדומה לעכבישאים אחרים. ידוע כי חלק מהמינים במשפחת הכדורניים נוהגים בקניבליזם ועשויים לטרוף עכבישים אחרים. כמו מיני עכבישים רבים, המין נוטה להתמקם בקרבת מחסות: גזעי עץ, סלעים וסדקים, צמחים ועוד. הכדורית טווה את הקורים בסמוך לקרקע (כדי לתפוס טרף הולך ולא מעופף) וממתינה בסמוך לקורים במחסה. לאחר שהטרף נלכד בקורים הכדורית מרגישה את הרטט וניגשת להמית את הטרף. מדיה וקבצים בנושא כדורית אדומה בוויקישיתוף כדורית אדומה, באתר ITIS (באנגלית) כדורית אדומה, באתר NCBI (באנגלית) כדורית אדומה, באתר Animal Diversity Web (באנגלית) כדורית אדומה, באתר האנציקלופדיה של החיים (באנגלית) כדורית אדומה, באתר GBIF (באנגלית) כדורית אדומה ב"חרקים - עולם קטן בגדול" סרטון יוטיוב המציג את הכדורית האדומה בפעולה ואת המטווה
מעיין אלוני

מעיין אלוני (נולד ב-3 ביוני 1997) הוא שחקן טלוויזיה ומוזיקאי ישראלי. מעיין אלוני נולד וגדל באבן יהודה, אביו הוא יזם ואמו עורכת דין. למד בבית הספר תלמה ילין שבגבעתיים, במגמת ג'אז. נגן טרומבון. בשנות התיכון השתתף בתוכנית "מדע חישובי" במכון ויצמן למדע ברחובות. את שירותו הצבאי עשה במודיעין חיל האוויר. לאחר סיום שירותו הצבאי, החל לעבוד בחברת המשחקים הבינלאומית "פלייטיקה". אלוני החל לשחק ולהופיע בגיל 10 במספר פרסומות. בשנת 2012 הגיש את תוצאות ישראל באירוויזיון הילדים 2012. את דרכו התחיל בשנת 2008, כאשר שיחק בתפקיד אורח בסדרת הדרמה "סרוגים" ב-Yes, בתפקיד הבן של אבישי. מאוגוסט 2009 גילם את יורם לזר בסדרה "קופיקו", בנם בן העשר של תמר ושלומ'קה, במשך שלוש עונות (2–4) עד מאי 2013. הסדרה שודרה בערוץ ג'וניור. בשנת 2010 הופיע בתפקיד אורח במיני-סדרת הדרמה "אדמה". בקיץ 2010 החל לגלם את עומרי, ילד הסנדוויץ' בקומדיית המצבים "כאן גרים בכיף" בערוץ 10, למשך שלוש עונות, עד יוני 2012, לצד נתי קלוגר, גיא לואל, דניאל מורשת וטוני ברמן. באותה שנה גילם את מילשטיין בסרט הטלוויזיה "חצי טון ברונזה", לצד שלמה בראבא ומיכאל הנגבי. בשנת 2012 גילם את מני ורסאנו בסדרה הקומית "המופע של שביט ונטורה", ששודרה בערוץ דיסני. משנת 2014 אלוני הוא המגיש הראשי של "המהדורה" בערוץ 1, תוכנית אקטואליה לבני נוער. בשנת 2016 שיחק בסדרת הילדים של HOT, המשודרת בערוץ זום, "סוסי פרא", בתפקיד גילי גפן, אחיה של עלמה. בין השאר שיחק בכמה פרקים בסדרת הטלוויזיה "הקלמרים", ששודרה ב-HOT. בשנת 2022 סיים בהצלחה תואר B.Sc במדעי המחשב ותואר B.Sc נוסף במדעי הרפואה באוניברסיטה העברית בירושלים. מעיין אלוני, ברשת החברתית פייסבוק מעיין אלוני, במיזם "אישים" לתיעוד היצירה הישראלית מעיין אלוני, במסד הנתונים הקולנועיים IMDb (באנגלית) נענע 10, "מעיין אלוני הוא עמרי", באתר נענע 10, 25 במאי 2010 מעיין אלוני, באתר ynet‏, 23 באפריל 2012
צ'אנס הראפר

צ'אנסלור בנט (באנגלית: Chancelor Bennett; נולד ב-16 באפריל 1993) ידוע בשם הבמה שלו צ'אנס הראפר (באנגלית: Chance The Rapper), הוא אומן היפ הופ אמריקאי משיקגו. לאחר יציאת המיקסטייפ הראשון שלו לקח אותו תחת חסותו הראפר האמריקאי דונלד גלובר, דונלד עזר לצ'אנס לפרוץ לתודעת הציבור והיחסים ביניהם תוארו כיחסי "אח גדול, אח קטן". במהלך לימודיו בקולג', אחד ממוריו של צ'אנס הפציר בו להתחיל לעסוק במוזיקה, צ'אנס כבר הראה התעניינות במוזיקה עוד בגיל הצעיר, ובז'אנר היפ הופ לאחר ששמע את האלבום The College Dropout של הראפר קניה וסט. במהלך לימודיו הושעה צ'אנס למשך עשרה ימים מהלימודים, בזמן זה הקליט צ'אנס את המיקסטייפ הראשון שלו בשם "10 Day" אשר עוסק במכללה ובלימודים, במשפחתו ובחיים והרצון שלו להצליח כראפר צעיר. בתאריך 30 באפריל 2013 שחרר צ'אנס את המיקסטייפ השני שלו הנקרא "Acid Rap", בהשפעת LSD, האלבום מתואר מנקודת מבטו של אדם צעיר שרק סיים את גיל ההתבגרות ונחשף לעולם. במיקסטייפ התארחו אומנים כמו צ'יילדיש גמבינו, טוויסטה ואב-סול. המיקסטייפ גרם לצ'אנס לזכות למודעות רבה בקרב האינטרנט ולרכוש קהל רב של מעריצי היפ הופ, המיקסטייפ הוכתר על ידי מבקרים רבים כאחד מהאלבומי ההיפ הופ הטובים ביותר לשנת 2013. לאחר מכן התחיל לערוך צ'אנס סיבובי הופעות ולהשתתף במספר רב של שירים, אחד מהשירים היה הסינגל של ג'סטין ביבר "Confident" אשר הגיע למקום ה-41 במצעד הבילבורד הוט 100. ב-13 במאי 2016 שחרר צ'אנס בחינם את המיקסטייפ השלישי שלו "Coloring Book". ב-12 בפברואר 2017 זכה צ'אנס ב־3 פרסי גראמי באמן החדש הטוב ביותר, אלבום הראפ הטוב ביותר Coloring Book, ובהופעת הראפ הטובה ביותר עם "No Problem" — Chance the Rapper Featuring Lil Wayne & 2 Chainz ב-18 בנובמבר 2017 הנחה צ'אנס את הסדרה Saturday Night Live, ההופעה שלו זכתה לתשבחות רבות. בשנת 2018, השתתף בשיר "Best Life" של קארדי בי. השיר נכלל באלבום בכורתה, Invasion of Privacy. ב-26 ביולי 2019 הציג צ׳אנס את אלבומו הראשון ״The big day” שמדבר בעיקר על יחסיו עם אשתו, האלבום ספג ביקורות מפולגות בעיקר בטענה שזהו ״היפ הופ רך מידי״ אך עם זאת הגיע למקום השני במצעד בילבורד 100 עם למעלה מ-100,000 אלבומים שנמכרו. בסוף שנת 2019 עלתה לרשת נטפליקס התוכנית ״זרימה״ שמטרתה היא למצוא את אמן הראפ והיפ הופ הגדול הבא, צ׳אנס היווה את אחד משלושת השופטים הראשיים בתוכנית לצד קארדי בי וT.I. בשנת 2022 היה למנטור בעונה ה-23 של תוכנית המציאות האמריקאית The Voice. 2011 10 Day 2013 Acid Rap 2016 Coloring Book 2019 The big day מדיה וקבצים בנושא צ'אנס הראפר בוויקישיתוף אתר האינטרנט הרשמי של צ'אנס הראפר (באנגלית) אתר האינטרנט הרשמי של צ'אנס הראפר צ'אנס הראפר, ברשת החברתית פייסבוק צ'אנס הראפר, ברשת החברתית אקס (טוויטר) צ'אנס הראפר, ברשת החברתית אינסטגרם צ'אנס הראפר, ברשת החברתית טיקטוק צ'אנס הראפר, סרטונים בערוץ היוטיוב צ'אנס הראפר, במסד הנתונים הקולנועיים IMDb (באנגלית) צ'אנס הראפר, באתר אפל מיוזיק (באנגלית) צ'אנס הראפר, באתר ספוטיפיי צ'אנס הראפר, באתר סאונדקלאוד (באנגלית) צ'אנס הראפר, באתר AllMusic (באנגלית) צ'אנס הראפר, באתר MusicBrainz (באנגלית) צ'אנס הראפר, באתר דיזר צ'אנס הראפר, באתר Discogs (באנגלית) צ'אנס הראפר, באתר Songkick (באנגלית) צ'אנס הראפר, באתר Genius צ'אנס הראפר, באתר בילבורד (באנגלית) צ'אנס הראפר, באתר טיידל (באנגלית) צ'אנס הראפר - ערוץ היוטיוב הרשמי צ'אנס הראפר - דף הפייסבוק הרשמי "Here Is the Complete List of Nominees for the 2017 Grammys". Billboard. נבדק ב-2017-02-13.
אנדרטת חטיבת אלכסנדרוני

אנדרטת חטיבה ומחוז אלכסנדרוני ניצבת בעיר נתניה ומנציחה את קרבות החטיבה במלחמת העצמאות ואת חלליה במלחמה זו. האנדרטה הוקמה באתר בו חנתה מפקדת החטיבה במלחמה. אנדרטת חטיבת אלכסנדרוני בנויה כמתחם מעוגל, הניצב בתחומי גן ציבורי. לפניו משתרעת גדר לבנים ועליה שלט הנושא את שם האתר. האנדרטה בנויה כחומת בטון מעגלית, המקיפה רחבת טקס מרוצפת שבחלקה נטוע דשא. שביל הליכה מתמשך לאורך החומה. לפני מרכז החומה משתרעת רחבה מוגבהת. על הכותל שמעליה נקבעו לוחות זיכרון מארד המציגים דמויות של לוחמים ומספרים את סיפור החטיבה וקרבותיה במלחמת העצמאות. מאחורי מרכז החומה מתנשא עמוד אבן, שעליו נקבע תבליט ארד. בשמאלה של החומה נקבעו כן ללהבת זיכרון ותרנים לדגלים, ומעבר להם נרשם על החומה שם החטיבה. על החומה הארוכה המתמשכת מימין נקבעו לוחות מוארכים ועליהם לוחיות המנציחות את שמות 447 חללי החטיבה במלחמה. לצידם נקבעה הכתובת "זכור". האנדרטה הוקמה ביוזמת עמותת אלכסנדרוני ועיריית נתניה. היא תוכננה על ידי האדריכל יהודה יהב. יצירות האמנות נעשו על ידי הפסל סול בסקין, מחיילי החטיבה. היא נחנכה בשנת 1992. אנדרטת חטיבת אלכסנדרוני בלטרון מדיה וקבצים בנושא אנדרטת חטיבת אלכסנדרוני בוויקישיתוף האנדרטה באתר יזכור האנדרטה באתר חטיבת אלכסנדרוני האנדרטה באתר מורשת נתניה